Italijanski profesori posjetili Fondaciju

Fondaciju Istina Pravda Pomirenje, u četvrtak,14.maja 2008, posjetila je grupa italijanskih profesora sa Univerziteta u Veneciji i Univerziteta Del Salanto – Lecce među kojima su bili prof. Francesco Leoncini, dr Massimo Armeluni, dr Andrea Franco, prof Monika Genesin i studentkinja Lorenza Mase. Zajedno sa njima bila je i Silvia Trogu koja već četvrtu godinu boravi u Tuzli i priprema doktorat na temu „ Identitet u BiH“
U razgovoru sa predsjednikom Fondacije, Sinanom Alićem, gosti su se interesovali za programske aktivnosti Fondacij, ali su ih zanimala i brojna pitanja iz političkog života BiH.

Posebno su se interesovali za rad pravosudnih institucija u otkrivanju i procesuiranju ratnih zločina. Razgovaralo se i o sudbini Haške dokumentacije nakon što ova pravosudna institucija okonča svoj rad. Gosti iz Italije su iskazali razumijevanje za stav Fondacije da dokumentacija Haškog tribunala treba ostati u posjedu UN koji treba da utvrdi pravila njenog korištenja.

Tokom razgovora načelno je dogovorena i mogućnost zajedničkog angažmana Fondacije i predstavnika akademske zajednice iz Italije na nekim projektima

